**Avtale om depositum**

**AVTALE**

**mellom**

**PRO ISP AS  
(heretter kalt PRO ISP)**

**og**

**(heretter kalt partner)**

Partner forplikter seg ved inngåelse av denne avtalen til å betale inn et depositum på XX XXX kroner til PRO ISP.

PRO ISP kan ta dekning i depositumet når en faktura ikke er betalt innen forfallsdato. Partner må betale inn det beløpet som da er nødvendig for at innestående depositum igjen blir på XX XXX kroner. Ved opphør av avtalen, fungerer depositumet som sikkerhet for utgifter som følge av eventuelle ubetalte fakturaer. Etter at eventuelle ubetalte fakturaer er betalt, skal det beløpet som gjenstår tilbakebetales til partner. PRO ISP utbetaler ikke renter på depositumet.

Depositumet regulerer hvor mye partner kan bestille for i løpet av en måned. PRO ISP vil sende ut varsel per epost når det er bestilt for mer enn 75% av depositumsbeløpet. Dersom en bestilling vil medføre at det er bestilt for mer enn depositumsbeløpet, vil bestillingen bli hindret av PRO ISP sitt system inntil depositumet er økt. Dersom partner har 2 utestående faktura, vil det ikke være mulig å bestille mer før minst en av dem er registrert betalt.

Partner må oppgi kontonummer for utbetaling av gjenstående beløp innen seks måneder etter at avtalen er oppsagt. Dersom kontonummer for tilbakebetaling av depositumet ikke blir oppgitt innen fristen, bortfaller kravet til depositumet.

Denne avtalen trer i kraft når den er undertegnet av begge parter og innbetaling av depositum er mottatt, og gjelder til den blir sagt opp av en av partene.

Avtalen kan endres ved enighet mellom partene. Slike endringer skal alltid gjøres skriftlig.

Begge parter kan skriftlig si opp avtalen med øyeblikkelig virkning.

Sted: Sandnes Dato: Sted: Dato:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

PRO ISP AS Partner